A4-0005/98

Απόφαση σχετικά με την κοινή θέση που ενέκρινε το Συμβούλιο στις 13 Οκτωβρίου 1997 ενόψει της έγκρισης οδηγίας του Ευρωπαϊκού Κοινοβουλίου και του Συμβουλίου όσον αφορά το αμετάκλητο του διακανονισμού στα συστήματα πληρωμών και στα συστήματα διακανονισμού αξιογράφων (C4-0534/97 - 96 /0126 (COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0534/97 - 96/0126(COD)) (( ΕΕ C 375 της 10.12.1997, σελ. 34)),

- έχοντας υπόψη τη γνωμοδότησή του σε πρώτη ανάγνωση (( ΕΕ C 132 της 28.4.1997, σελ. 74 )) επί της πρότασης της Επιτροπής προς το Ευρωπαϊκό Κοινοβούλιο και προς το Συμβούλιο COM(96)0193 (( ΕΕ C 207 της 18.7.1996, σελ. 13)),

- έχοντας υπόψη την τροποποιημένη πρόταση της Επιτροπής COM(97)0345 (( ΕΕ C 259 της 26.8.1997, σελ. 6)),

- έχοντας υπόψη το άρθρο 189Β, παράγραφος 2 της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Νομικών Θεμάτων και Δικαιωμάτων των Πολιτών (A4-0005/98),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 Β, παράγραφος 2, εδάφιο δ της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εγκρίνει οριστικώς την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 5)

Άρθρο 3, παράγραφος 1

>Αρχικό κείμενο>

1. Οι εντολές μεταβίβασης και ο συμψηφισμός είναι νομικά εκτελεστοί και αντιτάσσονται έναντι των τρίτων ακόμη και σε περίπτωση διαδιακασίας αφερεγγυότητας κατά συμμετέχοντος, εφόσον οι εντολές μεταβίβασης εισήχθησαν στο σύστημα πριν από την έναρξη της διαδικασίας αφερεγγυότητας όπως ορίζεται στο άρθρο 6 παράγραφος 1 ή αν εκτελέστηκαν την ημέρα έναρξης της διαδικασίας αφερεγγυότητας, εκτός αν το σύστημα γνώριζε ή όφειλε να γνωρίζει την έναρξη αυτής της διαδικασίας.

>Κείμενο μετά την ψηφοφορία στο ΕΚ>

1. Οι εντολές μεταβίβασης και ο συμψηφισμός είναι νομικά εκτελεστοί και αντιτάσσονται έναντι των τρίτων ακόμη και σε περίπτωση διαδιακασίας αφερεγγυότητας κατά συμμετέχοντος, εφόσον οι εντολές μεταβίβασης εισήχθησαν στο σύστημα πριν από την έναρξη της διαδικασίας αφερεγγυότητας όπως ορίζεται στο άρθρο 6 παράγραφος 1.

>Κείμενο μετά την ψηφοφορία στο ΕΚ>

Όταν, σε εξαιρετικές περιπτώσεις, οι εντολές μεταβίβασης εισέρχονται στο σύστημα μετά τη στιγμή έναρξης της διαδικασίας αφερεγγυότητας και διακανονίζονται την ημέρα της έναρξης αυτής, θα είναι τότε μόνο νομικά εκτελεστές και θα αντιτάσσονται έναντι των τρίτων εάν ο διακανονιστής, ο κεντρικός αντισυμβαλλόμενος ή το συμψηφιστικό γραφείο αποδείξουν, μετά την έναρξη του διακανονισμού, ότι δεν γνώριζαν ή δεν όφειλαν να γνωρίζουν για την έναρξη της διαδικασίας αφερεγγυότητας.

(Τροπολογία 6)

Άρθρο 10, εδάφια 2α και 2β (νέα)

>Κείμενο μετά την ψηφοφορία στο ΕΚ>

Εκτός από τη γνωστοποίηση που καθορίζεται στη δεύτερη πρόταση της πρώτης παραγράφου ανωτέρω, τα κράτη μέλη μπορούν να εποπτεύουν ή να εγκρίνουν τα συστήματα που εμπίπτουν στη δικαιοδοσία τους.

>Κείμενο μετά την ψηφοφορία στο ΕΚ>

Οιοσδήποτε έχει νόμιμο συμφέρον μπορεί να απαιτήσει από ένα όργανο να ενημερωθεί για τα συστήματα στα οποία συμμετέχει και για τους βασικούς κανόνες που διέπουν τη λειτουργία των εν λόγω συστημάτων.

(Τροπολογία 4)

Άρθρο 11

>Αρχικό κείμενο>

Άρθρο 11

Για λόγους προστασίας των συστημάτων, έκαστο κράτος μέλος δύναται να επιβάλει στα συστήματα όρους αυστηρότερους από αυτούς που ορίζονται στην παρούσα οδηγία.

>Κείμενο μετά την ψηφοφορία στο ΕΚ>

Διαγράφεται